Umberto Mozzoni

Umberto Mozzoni (1904–1983) var en av Den katolske kirkes kardinaler, og var tilknyttet det pavelige diplomati. Han deltok under Annet Vatikankonsil. I 1973 ble han kreert til kardinal av pave Paul VI. Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Liv og virke
Bakgrunn
Umberto Mozzoni ble født i Buenos Aires i Argentina som sønn av italienske immigranter. Familien vendte senere tilbake til Italia, til Macerata i regionen Marche. Etter fullført skolegang studerte han katolsk teologi og filosofi i Macerata og Roma.

Prest
Han ble ordinert til prest den 14. august 1927, og tjenestegjorde deretter som pastor og foreleser i bispedømmet Macerata. Fra 1935 til 1954 virket han han i Den hellige stols diplomatiske korps, og hadde til å begynne med forskjellige stillinger ved de pavelige representasjoner i Canada, Storbritannia og Portugal.
Titulærerkebiskop, nuntius til Bolivia
I 1954 utnevnte pave Pius XII ham til titulærerkebiskop av Side og apostolisk nuntius til Bolivia. Umberto Mozzoni ble ordinert til biskop den 5. desember 1954 av kardinal James Charles McGuigan, erkebiskop av Toronto. Medhonsekrerende var kurieerkebiskop Antonio Samorè, og Silvio Cassolo, biskop av Macerata e Tolentino.

I løpet av sin tid som nuntius i Bolivia arbeidet han for beskyttelsen av utenlandske misjonærer.

Nuntius til Argentina
I 1958 ble Umberto Mozzoni pavelig nuntius til Argentina. 

Han deltok i Det andre Vatikankonsil fra 1962 til 1965. 
Nuntius til Brasil
I 1969 overtok han ledelsen av det apostoliske nuntiatur i Brasil. 
Kardinal
Pave Paul VI utnevnte ham til kardinalkollegiet som kardinaldiakon med titulær diakonia Sant’Eugenio den 5. mars 1973, og utnevnte ham til president for kardinalkommisjonen for helligdommene i Pompeii og Loreto ett år deretter. Den 2. februar 1983 ble han elevert til kardinalprest, og beholdt sitt titulærdiakoni, som ble forhøyet til status som en titulærkirke pro hac vice.

Kardinak Umberto Mozzoni kollapset mens han feiret messe, og døde senere på en romersk klinikk, 79 år gammel, den 7. november 1983 i Roma. Han ble gravlagt i katedralen i Macerata.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard (1829-1892) *1972
 Kardinal Casimiro Gennari (1839-1914) *1881
 Erkebiskop Pellegrino Francesco Stagni, O.S.M. (1859-1918) *1907
 Erkebiskop Henry Joseph O'Leary (1879-1938 *1913
 Kardinal James Charles McGuigan (1894-1974) *1930
 Kardinal Umberto Mozzoni (1904-1983) *1954catholic-hierarchy.org mozzoni, lest 27. desember 2021

 Referanser 

 Eksterne lenker 
 Biografi på The Cardinals of the Holy Roman Church

Kategori:Argentinske kardinaler
Kategori:Italienske kardinaler
Kategori:Argentinske katolske biskoper
Kategori:Argentinske katolske biskoper utenfor hjemlandet (sendemenn)
Kategori:Italienske katolske biskoper
Kategori:Italienske katolske biskoper utenfor hjemlandet (sendemenn)
Kategori:Deltakere på Andre Vatikankonsil

Kategori:Pavelige nuntier
Kategori:Ambassadører til Bolivia
Kategori:Pavelige nuntier til Argentina
Kategori:Ambassadører til Brasil
Kategori:Linjen Rebiba
Kategori:Personer fra Buenos Aires
Kategori:Personer fra Macerata